craciuncg/RoMedQA_v1 huggingface dataset:
Un pacient se prezintă la secția de pneumologie, acuzând simptome trecătoare dar repetate în ultimele săptămâni: respirație îngreunată și șuierătoare. Acesta cel mai probabil suferă de:
1. bronșită, cauzată de inflamația arborelui bronșic
2. astm, cauzat de spasmul mușchilor netezi, provocat de alergeni din mediul înconjurător
3. pneumonie, cauzată de o infecție bacteriană
4. rinită, cauzată de inflamația membranelor mucoase
5. niciun răspuns corect
Răspuns corect: 2
Stratul germinativ al epidermului conține:
1. celule care conțin cheratohialin
2. celule care sintetizează melanină
3. 25-30 de rânduri de celule moarte
4. cheratinocite cu aspect spinos
5. niciun răspuns corect
Răspuns corect: 2
Organitele celulare specifice sunt:
1. miofibrilele
2. mitocondriile
3. centrozomul
4. ribozomii
5. centriolii
Răspuns corect: 1
Care dintre afirmațiile cu privire la aparatul valvular al inimii le considerați adevărate:
1. valva tricuspidă este plasată la nivelul orificiului atrioventricular stâng
2. valvele bicuspidă și tricuspidă se deschid în timpul sistolei atriale
3. valvele atrioventriculare se deschid într-un singur sens: dinspre atrii spre ventricule
4. valva mitrală este plasată la nivelul orificiului atrioventricular drept
5. închiderea valvelor atrioventriculare produce zgomotul II (diastolic)
Răspuns corect: 3
Alegeți afirmația falsă cu privire la sistemul excretor:
1. secreția de H+ se produce prin mecanism activ
2. mecanismele secreției sunt la fel cu cele ale absorbției : active și pasive
3. secreția de K+ are loc prin mecanisme active și pasive
4. pe măsură ce urina se colectează în pelvis, presiunea din pelvis crește și inițiază o 
contracție peristaltică
5. în porțiunea inferioară ureterul pătrunde perpendicular în vezica urinară și trece câțiva 
centimetri sub epiteliul vezical
Răspuns corect: 5
Următoarele enunțuri despre aldosteron sunt adevărate:
1. este un hormon de natură lipidică secretat de adenohipofiză
2. determină reabsorbția apei și secundar reabsorbția de Na+
3. este un hormon cu rol în metabolismul glucidic
4. este un hormon de natură lipidică secretat de glanda corticosuprarenală
5. este un hormon de natură proteică cu efect asupra concentrației de Na+ și K+
Răspuns corect: 4
Panta descendentă a potențialului de acțiune:
1. se datorează ieșirii Na+ din celulă
2. se datorează intrării Na+ in celulă
3. se datorează intrării K+ in celulă
4. se datorează ieșirii K+ din celulă
5. se numește depolarizare
Răspuns corect: 4
În șanțul preolivar se află originea aparentă a nervului cranian:
1. X
2. VII
3. XI
4. IX
5. XII
Răspuns corect: 5
Inhibiția secreției de HCl este datorată:
1. gastrinei
2. secretinei
3. prolactinei
4. somatostatinei
5. acetilcolinei
Răspuns corect: 4
Despre rețeaua capilară din jurul alveolelor pulmonare este adevărată afirmația:
1. la ieșirea din această rețea pO2 este de 40 mmHg
2. este parte a membranei respiratorii
3. este formată dintr-un epiteliu unistratificat cubic
4. este parte a circulației sistemice
5. se varsă în venele bronhiilor
Răspuns corect: 2
Epifiza este situată:
1. între coliculii geniculați superiori
2. între tuberculii cvadrigemeni inferiori
3. superior de tuberculii cvadrigemeni superiori
4. între tuberculii cvadrigemeni superiori
5. superior de chiasma optică
Răspuns corect: 4
Referitor la metabolism, este fals că:
1. lipidele reprezintă o rezervă energetică de 50.000 kcal
2. glucidele sunt degradate rapid, însă se obțin produși reziduali
3. eficiența transferului de energie prin catabolismul glucidic este de 66%
4. legătura macroergică a fosfocreatinei conține 13.000 calorii/mol
5. arderea a 3g de proteine furnizează 12,3kcal
Răspuns corect: 2
Aldosteronul produce următoarele acțiuni, cu excepția:
1. reabsorbția de Na+ în schimbul H+
2. reabsorbția de Na+ este insoțită de reabsorbția clorului
3. reduce volumul sanguin
4. menține presiunea osmotică a mediului intern
5. reabsorbția de Na+ în schimbul K+
Răspuns corect: 3
Un individ care are în plasmă aglutinine α, β și anti-D poate primi sânge, fără accidente, de la grupa:
1. B Rh+
2. O Rh+
3. O Rh-
4. AB Rh+
5. AB Rh-
Răspuns corect: 3
În mod normal, ritmul în care bate inima este:
1. ritm joncțional
2. ritm sinusal pentru atrii și ritm idio-ventricular pentru ventricule
3. ritm sinusal
4. ritm nodal
5. ritm idio-ventricular
Răspuns corect: 3
Privind măduva spinării:
1. în spațiul epidural se află LCR
2. posterior prezintă fisura mediană
3. fasciculele de asociație sunt situate profund, lângă substanța cenușie
4. coarnele laterale conțin neuroni ai căror axoni formează fibrele preganglionare parasimpatice
5. substanța reticulată se află în canalul ependimar, pe toată lungimea sa
Răspuns corect: 3
Spre deosebire de IgE, IgD:
1. este un receptor al limfocitelor B
2. traversează placenta
3. are o greutate moleculară mai mare
4. procentul anticorpului din ser este mai mic de 1%
5. niciun răspuns corect
Răspuns corect: 1
Care dintre următoarele organe se găsesc atât în afara peretelui abdominal cât și în cavitatea abdomino-pelvină?
1. penisul
2. glandele bulbo-uretrale
3. rectul
4. canalul deferent
5. niciun răspuns corect
Răspuns corect: 4
Alegeți afirmațiile CORECTE, cu privire la structurile anatomice care se regăsesc în figura alăturată: 1-canalul deferent; 2-uretra; 3-testicul; 4-epididim; 5-scrot; 6-penis; 7-duct ejaculator; 8-anus; 9-prostata; 10-glandele bulbo-uretrale; 11-epididim; 12-vezica urinară; 13-vezicula seminală; 14-ureter
1. 1, 2, 3 și 8
2. 6, 7, 8, 9, 10 și 11
3. 1, 2, 5, 8 și 14
4. 4, 5, 6, 12 și 13
5. toate răspunsurile sunt corecte
Răspuns corect: 3
Despre manifestările contracției musculare se poate afirma că:
1. contracția tricepsului solear urmată de flexia labei piciorului este o secusă
2. manifestările termice ale contracției se datorează mecanismelor de cuplare a excitației cu contracția
3. activitatea electrică globală sau a unităților motorii poate fi înregistrată cu ajutorul miografului
4. la o aplicare a stimulilor cu o frecvență de 80 stimuli/secundă se obține un tetanos incomplet
5. durata fazei de contracție și relaxare într-o secusă este de 0,09 s
Răspuns corect: 5
În ce situație apare conflictul imun antigen-anticorp?
1. la administrarea de eritrocite de la un individ Rh negativ la unul Rh pozitiv
2. la întâlnirea aglutinogenului B cu aglutinina α
3. la întâlnirea hematiei fără aglutinogene cu factorul D
4. în apărarea nespecifică a organismului
5. când gamma-globulinele distrug agentul patogen
Răspuns corect: 5
Alegeți afirmațiile FALSE: 1. câmpul vizual al fiecărui ochi cuprinde un unghi de cca 145° în plan orizontal și de cca 160° în plan vertical 2. dacă la o persoană retina este situată la 13 mm de centrul optic se pot folosi lentile convergente pentru corectarea defectului 3. radiațiile optice pleacă de la corpul geniculat medial și se proiectează pe lobul occipital 4. tractul optic drept conține fibre din câmpul temporal stâng și fibre din câmpul nazal drept al retinei 5. simțul tonusului muscular este condus de fascicule care străbat trunchiul cerebral și se proiectează pe cerebel
1. 3, 4, 5
2. 1, 2, 3
3. 2, 3, 4
4. 2, 5
5. 1, 3, 4
Răspuns corect: 5
Alegeți afirmația corectă:
1. splina, localizată în abdomenul lateral stâng, este vascularizată de ramuri ale arterei mezenterice superioare
2. cisterna Chili este continuată de canalul toracic
3. ganglionii limfatici sunt structuri în care se sintetizează mediatori chimici și anticorpi
4. canalul toracic începe în fața vertebrei L5 și se varsă în unghiul venos stâng dintre jugulara internă și subclaviculară
5. pereții vaselor limfatice și ai venelor sangvine au aceeași grosime
Răspuns corect: 2
Celulă anucleată este:
1. hepatocitul
2. hematia adultă
3. neuronul
4. fibra musculară striată
5. niciun răspuns nu este corect
Răspuns corect: 2
Țesutul adipos:
1. nucleul celulelor este dispus central
2. se poate localiza în jurul rinichilor sau pe suprafața mușchilor striați
3. conține relativ multe fibre conjunctive
4. nu se găsește pe suprafața inimii
5. niciun răspuns corect
Răspuns corect: 2
În timpul ciclului ovarian au loc următoarele evenimente:
1. formarea corpului galben la nivelul mucoasei uterine
2. maturarea foliculului în faza postovulatorie
3. scăderea de LH și creșterea bruscă de FSH înainte de ovulație
4. creșterea bruscă a secreției corpului galben în ziua a 26-a
5. niciun răspuns corect
Răspuns corect: 5
Valoarea potențialului membranar de repaus se datorează activității:
1. pompei Na+/K+, care reintroduce în celulă Na+ și expulzează K+
2. pompei Cl-/K+, care reintroduce în celulă Cl- și expulzează Na+
3. pompei Na+/K+, care reintroduce în celulă K+ și expulzează Na+
4. de expulzare din celulă a ionilor de K+
5. de reintroducere în celulă a ionilor de Na+
Răspuns corect: 3
Referitor la reglarea renală a echilibrului acido-bazic este adevărat că:
1. amoniacul scade aciditatea urinei
2. în celulele tubilor renali dioxidul de carbon, prin intermediul acidului carbonic, eliberează ioni de hidrogen ce se reabsorb în interstițiu
3. aciditatea sângelui crește dacă excreția hidrogenului este crescută
4. sistemul tampon fosfat se concentrează în spațiul interstițial renal și leagă ionii de hidrogen
5. niciun răspuns corect
Răspuns corect: 1
Închiderea pleoapelor ochiului drept se realizează de către:
1. fibrele motorii cu originea reală într-un nucleu motor pontin
2. ramura oftalmică a nervului trigemen
3. ramura maxilară care inervează mușchiul orbicular al pleoapelor
4. nervul oculomotor
5. mușchiul oblic superior
Răspuns corect: 1